lflage/wiki-talks huggingface dataset:
Keskustelu:Rakentamisen historia

message: Onko tässä nyt sitten rakentamisen historia, kun on napsittu sieltä täältä yksityiskohtia? Vitriini herätti epäilyksen, millä ajatuksella tätä on kirjoitettu. --abc10 (keskustelu) 28. helmikuuta 2024 kello 19.35 (EET)
replies: text: Tarkoittanee vihtrilliä, jota käytetään punamullassa homeenestoon. Muuten kyllä laajanpuoleinen aihe. --BluePuddle (keskustelu) 28. helmikuuta 2024 kello 22.20 (EET)
thread_title:  Artikkelin kattavuus
Keskustelu:Parola

message: Hattulassa ei ole Parola-nimistä kylää. Sen niminen kylä on Hämeenlinnassa entisen mlk:n alueella, jossa sijaitsi Parolannummen harjoitusalue. Alue laajeni Hattulaan Vähä-Luolajan ja Nummen kylien alueelle, ja tätä puolta kutsuttiin Luolaistennummeksi, kunnes Parolannummi-nimi alkoi tarkoittaa koko harjoitusaluetta. Parolan rautatieasema rakennettiin 1870-luvulla Hattulan puolelle ja sen jälkeen Parola-nimi on laajentunut kattamaan Merven, Kanungin, Hurttalan ja Mierolan kylien alueelle muodostunutta asutusta.
Hattulassa sijaitsevaa Parolaa ei tulisi siis nimittää kyläksi. Nyt sitä ei voi nimittää taajamaksikaan koska se on kasvanut yhteen Hämeenlinnan keskustaajaman kanssa. Niinpä muutin tekstissä termiksi kuntakeskus, vaikka se ei ole enää sitäkään muuten kuin nimellisesti. Gwafton (keskustelu) 29. helmikuuta 2024 kello 09.29 (EET)
thread_title:  Parola ei ole Hattulan kylä
Keskustelu:Jari Yliaho

message: Yliaholta näyttäisi olevan levy 2016, joka oli jotenkuten tällainen. 
https://www.discogs.com/release/10855245-Yliaho-Saarilehto-Tien-Reunalla
En itse ole edes nähnyt sitä, saati kuullut. Siberia toki on itsellenikin tuttu.
Tero111 (keskustelu) 29. helmikuuta 2024 kello 14.20 (EET)
thread_title:  2016 albumi
Keskustelu:Ernst Kretschmer

message: Mitkä olivat hänen ihmisen ruumiinrakenteen mukaiset luonteenpiirteiden tunnusmerkit?
Esimerkiksi atleetti? 84.248.12.118 29. helmikuuta 2024 kello 15.50 (EET)
thread_title:  Ernst Kretschmerin tyyppioppi
Keskustelu:Ichthyosaurus

message: Ehdotan, että artikkelin nimeksi ja eläimen nimeksi vaihdetaan suomenkielinen muoto "iktyosaurus". Suomenkielisen nimen voi tarkistaa Tepa-termipankista https://termipankki.fi/tepa/fi/haku/iktyosaurus Brakatti (keskustelu) 29. helmikuuta 2024 kello 17.44 (EET)
thread_title:  Iktyosauruksen suomalainen nimi englanninkielisen tilalle
Keskustelu:Anatolian historia

message: Anatoliaa koskevat ovat artikkelissa Turkin historia ovat laajemmat ja paremmin kirjoitetut kuin tämä. Mitäs jos tämä olisi ohjaus sinne ? --Tappinen (keskustelu) 29. helmikuuta 2024 kello 18.59 (EET)
thread_title: Ohjaukseksi?
Keskustelu:Anatolian esihistoria

message: Anatolian esihistoriaa koskevat ovat artikkelissa Turkin historia ovat laajemmat ja paremmin kirjoitetut kuin tämä. Mitäs jos tämä olisi ohjaus sinne ? --Tappinen (keskustelu) 29. helmikuuta 2024 kello 19.00 (EET)
replies: text: Joo. --Nitraus (wikinät) 29. helmikuuta 2024 kello 19.02 (EET)
thread_title: Ohjaukseksi?
Keskustelu:Varjobänni

message: @Kaljami Aika finglishiä tuo nimi, olisiko ehkä Varjoporttikielto tms parempi? Raikasta (keskustelu) 29. helmikuuta 2024 kello 19.12 (EET)
replies: text: Juuh hieman, mutta päädyin tuohon lähinnä siksi, että se on myös internet-slangia. Kaljami (keskustelu) 29. helmikuuta 2024 kello 20.04 (EET)

text: Varjoporttikielto taitaa olla tässä keskustelussa luotu termi.  Finglish on minusta ok, jos käsitteelle ei ole parempaa suomenkielistä käytössä olevaa termiä. Wikipedian ei pidä alkaa luomaan suomen kieltä.--MAQuire (keskustelu) 29. helmikuuta 2024 kello 20.16 (EET)

text: Tinder käyttää termiä varjoesto: https://policies.tinder.com/safety-and-policy/intl/fi-fi/ --MAQuire (keskustelu) 29. helmikuuta 2024 kello 20.23 (EET) Edit. Mutta muuten tuokaan ei ole käytössä.--MAQuire (keskustelu) 29. helmikuuta 2024 kello 20.25 (EET)
En ollut kuullut tätä termiä ennen. Artikkelista saa kuvan, ettei varjobänniä oikeasti juuri harjoiteta, mutta kyllä sitä ymärtääkseni on. Tuttuni kirjoitti jostakin kuolleesta kirjailijasta, jota hän ei tuntenut, tekstin perustamalleen blogisivulle. Sikäli kuin ymmärsin, ei mitenkään negatiivinen tai loukkaava vaan lähinnä henkilökohtainen, fiktiivinen. Millään haulla sitä ei kuitenkaan löytynyt vaan piti tietää osoite. --abc10 (keskustelu) 29. helmikuuta 2024 kello 21.02 (EET)

text: Tätäkin voisi kuvata varjobänniksi, ehkä: Threads ei näytä poliittista sisältöä. --Tappinen (keskustelu) 29. helmikuuta 2024 kello 22.38 (EET)
thread_title:  Artikkelin nimi
Keskustelu:Irene Vallejo

message: Turhan monisanaisesti referoidaan tuo Leikolan lyttäys, kun myönteinen arvio taas kuitataan yhdellä lauseella. Ja oikeastaan molemmat kuuluisivat kirjaa käsittelevään artikkeliin (jollaista ei taida vielä olla) eivätkä tähän kirjailija-artikkeliin. -176.72.71.184 29. helmikuuta 2024 kello 19.25 (EET)
replies: text: Leikolan artikkeli on laaja, mutta poimin siitä vain muutamia kohtia. Hän perustelee kantansa asiallisesti, ja minusta lukijan on hyvä tietää, millaisesta kirjasta on kyse. Tietokirjallisuus on yhä enemmän viihteellistymässä, eikä Leikola ole ainoa, joka sen on huomannut. Tietokirjallisuuden ja fiktion raja on hämärä. Voit tietenkin lisätä kehuja. Artikkelit ovat epäneutraaleja kunnes ne ovat valmiita. --abc10 (keskustelu) 29. helmikuuta 2024 kello 19.57 (EET)
thread_title: Epäneutraalin oloinen painotus
Keskustelu Wikipediasta:Viikon kilpailu/Viikon kilpailu 2024-09

message: Tähän asti mikään mun muokkauksista ei kuulu tämän kilpailun aiheeseen. Olisiko mahdollista rajoittaa jotain tuosta pois, ettei niitä laskettaisi automaattisesti kuuluvan kilpailun aiheeseen? Kiitos. -Yupik (keskustelu) 1. maaliskuuta 2024 kello 12.58 (EET)
replies: text: Lisäsin kriteerin ignorelistaan tuon "Wikipedia Luokah"-luokan. Toivottavasti tällä hoituu! -- Raikasta (keskustelu) 1. maaliskuuta 2024 kello 13.04 (EET)
replies: text: :Kiitos! Pidetään peukkuja! :D - Yupik (keskustelu) 1. maaliskuuta 2024 kello 14.47 (EET)
thread_title:  Muokkaukseni 

message: Alue rönsyilee aika kauas varsinaisesta aiheesta. Ainakin minusta televisiokanavat ja elokuvat voisi poistaa kilpailualueesta.--MAQuire (keskustelu) 2. maaliskuuta 2024 kello 22.24 (EET)
replies: text: Kiitän. -- Raikasta (keskustelu) 3. maaliskuuta 2024 kello 00.27 (EET)
thread_title:  Televisiokanavat ja elokuvat
Keskustelu:Johimbiini

message: "Johimbiini on eräs verisuonia laajentava ja sympaattista hermostoa lamauttava eli adrenolyyttinen (adrenaliinin vaikutusta estävä) alkaloidi."
- Lähde? Onko johimbiini tosiaan verisuonia laajentava ja sympaattista hermostoa lamauttava? Kaikki tieto mitä johimbiinista löydän, viittaa siihen että kyseessä on stimulantin tavoin toimiva aine, eli siis sympaattista hermostoa kiihdyttävä. Myös englanninkielinen wikipedia-artikkeli viittaisi tähän suuntaan. 84.249.26.44 1. maaliskuuta 2024 kello 21.59 (EET)
thread_title:  Artikkelin ensimmäinen lause kyseenalainen
Keskustelu:Luettelo NHL:ssä jäädytetyistä numeroista

message: Mikko Koivun paita nostettu myös
https://www.nbcsports.com/nhl/news/mikko-koivu-becomes-first-wild-to-have-jersey-number-9-retired 81.197.15.18 3. maaliskuuta 2024 kello 11.03 (EET)
thread_title:  Koivu puuttuu
Keskustelu luokasta:Companion of the Order of Canada

message: Oliki Mandelalla Kanadan kansalaisuus?--MAQuire (keskustelu) 3. maaliskuuta 2024 kello 15.26 (EET)
replies: text: Kunniakansalaisuus oli. Samoin Mandela oli "Honorary Companion of the Order of Canada". Pitäisikö tuo sitten poistaa tästä luokasta, sillä Mandela ei varsinaisesti kuulunut Order of Canadaan?  --PtG (keskustelu) 5. maaliskuuta 2024 kello 11.54 (EET)
replies: text: :En tiedä pitäisikö poistaa, mutta ehkä luokan määritelmää pitäisi muokata, jos ei-kanadalaiset honorary-jäsenet on luokassa. Sama määritelmähän on muiden tasojen luokissa, joten en laittanut tekemääni artikkelia Bramwell Toveya sinne, mutta sitten huomasin Mandelan tässä, joka herätti kysymyksen.--MAQuire (keskustelu) 5. maaliskuuta 2024 kello 18.04 (EET)
replies: text: ::Otin Mandelan pois tuolta, koska on tosiaan ristiriidassa kuvauksen kanssa. Mutta musta tällaiset luokat ovat nyt muutenkin varsin turhia, koska jollain Mandelallakin on oikeasti jotain muutamia kymmeniä tällaisia kunniamerkkejä. Turha niitä luokittaa. --PtG (keskustelu) 6. maaliskuuta 2024 kello 08.06 (EET)
thread_title:  Nelson Mandela
Keskustelu:Helga Stene

message: Luultavasti Stenen tehtävä ei vastannut koulutoimentarkastaja. Se on Suomessa ollut virka ensin läänihallituksessa ja sitten avissa, eikä virka siis ole yksittäisessä koulussa. Joka tapauksessa Norjassa tehtävä on ilmeisesti ehkä apulaisrehtorin työtä. Tässä viitataan termiin undervisningsinspektør, joka sitten selitetään täällä. --abc10 (keskustelu) 4. maaliskuuta 2024 kello 10.09 (EET)
replies: text: Taidat olla oikeassa. Norjan akatemian sanakirjassa annetaan nimikkeelle sekä laajempi kunnallisen koulutoimentarkastajan merkitys että yksittäisessä koulussa rehtorin alaisuudessa toimivan apulaisjohtajan virka, josta tässä siis ilmeisesti kyse. --Joona1999 (keskustelu) 4. maaliskuuta 2024 kello 10.33 (EET)
thread_title:  Koulutoimentarkastaja
Keskustelu:Venäjänsalonkikoira

message: Rodulla ei ilmeisesti ole vakiintunutta suomenkielistä nimeä. Venäjänsalonkikoira löytyi ainoastaan yhdestä kaupallisesta koirajulkaisusta. Mikähän olisi oikea ratkaisu? --abc10 (keskustelu) 4. maaliskuuta 2024 kello 11.22 (EET)
replies: text: : Venäjänsalonkikoira on suora käännös nimistä Russian Salon Dog (mainittu englanninkieliseksi nimeksi englanninkielisessä rotumääritelmässä RKF:n virallisilla sivuilla) ja Русская салонная собака, Russkaja salonnaja sobaka. En tiedä miten englanninkielinen tai venäjänkielinen nimi soveltuu suomenkieliseen Wikipediaan? Jos näin kuitenkin on, niin kummin artikkeli tulisi uudelleennimetä - Russian Salon Dog vai Russkaja salonnaja sobaka? --Canarian (keskustelu) 5. maaliskuuta 2024 kello 15.10 (EET)
replies: text: :: Koska näytät muokkaavan koira-artikkeleita aktiivisesti, voisitko kysyä Kennelliiton kantaa, miten sellaisia koiria nimitetään, joilla ei ole virallista suomenkielistä nimeä. Luulisi että asiaa on pohdittu. --abc10 (keskustelu) 5. maaliskuuta 2024 kello 15.15 (EET)
replies: text: :::Voin toki kysyä, mutta muistaakseni aiemmin Wikipedian koirarotujen kirjoitusasussa on kuunneltu enemmän Kielitoimistoa kuin Kennelliittoa: tästä esimerkkinä cavalierkingcharlesinspanieli (keskustelusivulla mainittu, että vaikka Kennelliitto kirjoittaa rodun "cavalier kingcharlesinspanieli", Kielitoimisto pitää oikeana muotoa "cavalierkingcharlesinspanieli"). Jospa kysyisin siis asiaa ensin Kielitoimistosta? Canarian (keskustelu) 5. maaliskuuta 2024 kello 17.45 (EET)
replies: text: :::: Hyvä, kysy. --abc10 (keskustelu) 5. maaliskuuta 2024 kello 18.35 (EET)
replies: text: ::::: Kysyin lopulta sekä Kielitoimistolta että Kennelliitolta. Kielitoimiston vastaus oli, että silloin  kun käännös ei ole vielä vakiintunut suomen kieleen, olisi hyvä käyttää joko koirarodun alkuperäiskielistä nimeä tai kansainvälisesti jo tunnettua kirjoitusasua (tunnistettavuussyistä). Heidän mukaansa tekstissä voisi selittää rotunimen esim. seuraavasti: russkaja salonnaja sobaka (pусская салонная собака, ’venäläinen salonkikoira’). He suosittelivat neuvottelemista SKL:n kanssa, mutta totesivat myös että SKL ei yleensä ota kantaa suomenkielisiin rotunimiin silloin, jos rotua ei ole vielä hyväksytty Suomessa.
replies: text: :::::Ja näin asia olikin, sillä SKL:stä minulle vastattiin, että heillä ei ole ohjeistusta sellaisten rotujen nimiin, jotka eivät ole Suomessa hyväksyttyjä. Kuitenkin hekin totesivat, että "Ehkä parasta tässä tapauksessa olisi käyttää rodun alkuperäistä nimeä." --Canarian (keskustelu) 27. huhtikuuta 2024 kello 21.03 (EEST)
thread_title:  Rodun nimi
Keskustelu:Lempäälän rautatieasema

message: - eikä työvoimatoimistojakaan enää ole. / Jari J. Marjanen
86.114.225.170 5. maaliskuuta 2024 kello 12.54 (EET)
thread_title:  Vanhentunutta tietoa: poliisiasemaa ei enää ole
Keskustelu:Dramaturgia

message: Heips,
Mietin tässä, olisiko aiheellista lisätä sivulle alaotsikon alle tekstikappaleita dramaturgian järjestämisestä? Nyt sitä avataan johdanto-osuudessa hieman, mutta sitä voisi avata syvemminkin, esimerkiksi dramaturgian järjestämisen historian kannalta oleelliset: aristotelinen rakenne, freytag, syd field, a hero's journey ja uudet dramaturgiat. Mielestäni sopisi parhaiten tämän sivun alle, eikä esimerkiksi näytelmien, draaman tai dramaturgin alle. Onko muita ajatuksia tai mielipiteitä asiasta? GaryTheSnowman (keskustelu) 6. maaliskuuta 2024 kello 16.58 (EET)
thread_title:  Sisältöpohdintaa
Keskustelu:RHA68

message: Hei,
Huomasin että viestintäviraston linkki: https://www.viestintavirasto.fi/attachments/maaraykset/Maarays_15AM.pdf ei toimi eikä archive.org sivulla ole myöskään kopiota tiedostosta.
Miten voisin merkitä linkin olevan rikki? Onni.hakala (keskustelu) 6. maaliskuuta 2024 kello 20.27 (EET)
replies: text: :Malline:Vanhentunut linkki.Tuo kadonnut dokumentti löytyi otsikolla tuolta: https://www.traficom.fi/fi/saadokset/maarays-15-luvasta-vapaiden-radiolahettimien-yhteistaajuuksista-ja-kaytosta Tosin se on uudempi versio. Ilmeisesti se päivitetään vuosittain. --Mikko Paananen (keskustelu) 6. maaliskuuta 2024 kello 22.28 (EET)
thread_title:  Linkki viestintävirastolle on rikki
Keskustelu:Palladiumkloridi

message: I don't know any Finnish, but I think "tetrakloroplatinahappoa (H2[PdCl4])" is wrong. tetrakloropalladohappoa?Jcwf (keskustelu) 7. maaliskuuta 2024 kello 10.56 (EET)
replies: text: Yeah, fixed it. --Nitraus (wikinät) 7. maaliskuuta 2024 kello 17.43 (EET)
thread_title:  Error?
Keskustelu:Alavilla mailla hallan vaara

message: Sivu "Alavilla mailla hallanvaara" ohjaa sivulle "Alavilla mailla hallan vaara". Miksi? Nimessä esiintyy oikeasti sana "hallanvaara" ja samoin lähteenä käytetty IMDB puhuu "hallanvaarasta" eikä "hallan vaarasta". Toki kieliopillisesti voisi olla fiksumpaa puhua "hallan vaarasta", koska kyseessä on konkreettinen vaara. Mutta nyt on kyseessä teoksen nimi. Kannattaisiko kääntää niin päin, että tämä artikkeli on "Alavilla mailla hallanvaara" ja taas "Alavilla mailla hallan vaara" ohjaisi oikeaan osoitteeseen?
Qsnepa (keskustelu) 7. maaliskuuta 2024 kello 14.15 (EET)
replies: text: Yle Areenassa tuon on tällä nykyisellä otsikolla, . --PtG (keskustelu) 7. maaliskuuta 2024 kello 14.33 (EET)
replies: text: : Tosin alkuteksteissä näyttää olevan yhteen. –Kooma (keskustelu) 9. maaliskuuta 2024 kello 12.29 (EET)
thread_title:  Artikkelin otsikko
Keskustelu:The Jean Genie

message: Ehdotan hyväksi artikkeliksi. --Kärrmes (keskustelu) 7. maaliskuuta 2024 kello 14.37 (EET)
replies: text: Vaikuttaa hyvin laadukkaalta. Kieli ja lähteistys kunnossa. Laurizzio (keskustelu) 8. maaliskuuta 2024 kello 22.17 (EET)

text: Kannatan. --Ukas (keskustelu) 10. maaliskuuta 2024 kello 15.20 (EET)

text: Eiköhän tämä ole hyvä. --PtG (keskustelu) 11. maaliskuuta 2024 kello 22.55 (EET)
replies: text: : kiitos kielenhuollosta. Vilkaisisitko vielä tuota muokkaamaasi kohtaa "jonka Foxe oli toivunut Yardbirdsin tyyliä". En uskalla mennä itse sörkkimään, koska en ole varma, millaista lausetta tuossa on haettu. --Kärrmes (keskustelu) 12. maaliskuuta 2024 kello 13.27 (EET)

text: Onhan tämä hyvä. Miihkali (K • M) 19. maaliskuuta 2024 kello 10.22 (EET)

text: Merkitään hyväksi. --Pietiboii  (keskustelu) 21. maaliskuuta 2024 kello 14.39 (EET)
</div>
thread_title:  Laatuarviointi
Keskustelu:Eupatridit

message: Alun "tarkoittaa" on muutettu imperfektiin, mutta kai se termi edelleen tarkoittaa antiikinaikaisen Ateenan vanhoja ylhäisöperheitä eikä merkitys ole muuttunut? Ja olisi selkeämmin ilmaistu, kun siitä jättäisi "Kreikan" pois. --abc10 (keskustelu) 8. maaliskuuta 2024 kello 09.02 (EET)
replies: text: Muotoilu, johon oli jäänyt vanhojen versioiden ”tarkoittaa”, oli muutenkin huono, joten muutin sen kokonaan. Mennyt aikamuoto sopii muutoin, koska puhutaan menneestä. Tomisti (keskustelu) 8. maaliskuuta 2024 kello 21.38 (EET)
replies: text: :Nyt on hyvä. --abc10 (keskustelu) 8. maaliskuuta 2024 kello 21.40 (EET)
thread_title:  Aikamuoto
Keskustelu:Humanisticum

message: Artikkelin nimen pitäisi varmaan olla Humanisticum ja Dahlströmin palatsi ohjaukseksi siihen? Nykynimi ei ole nimeämisohjeen mukainen. Åbo Akademi käyttää Humanisticumia.-- Htm (keskustelu) 9. maaliskuuta 2024 kello 00.05 (EET)
replies: text: Siirrän, näyttää olevan Commonsissa myös Humanisticum.-- Htm (keskustelu) 9. maaliskuuta 2024 kello 03.30 (EET)
thread_title:  Artikkelin nimi
Keskustelu:Luettelo Suomen vuoden 1956 presidentinvaalin valitsijamiehistä

message: Tässä selitys sille, miksi olen liittänyt luettelossa kahden valitsijamiehen puoluekantaan kysymysmerkin. Virallisen vaalitilaston mukaan (viimeinen sivu) kokoomuksen kanssa vaaliliitossa ollut Vapaamielisten Liitto sai vuoden 1956 vaaleissa kolme valitsijamiestä, jotka valittiin Turun läänin pohjoisesta sekä Helsingin kaupungin ja Mikkelin läänin vaalipiireistä (yksi kustakin). Helsingistä valittu oli tietenkin puolueen puheenjohtaja Teuvo Aura, mutta kahden muun henkilöllisyydelle en ole onnistunut löytämään suoraa lähdettä, sillä vaalitilasto ei mainitse nimiä eikä aikalaislehdissä pääsääntöisesti eroteltu Tuomiojan vaaliliiton ehdokkaita kokoomuslaisiin ja vapaamielisiin. Erinäisten seikkojen perusteella pidän kuitenkin todennäköisenä, että kyseessä ovat Runar Hernberg ja Tauno Jalanti.
Turun läänin pohjoisesta vaalipiiristä Tuomiojan vaaliliitto sai viisi valitsijamiestä, joista Toivo Aalto-Setälä, Tuure Junnila ja Matti Raipala olivat kokoomuksen silloisia tai entisiä kansanedustajia ja myös Antero Hermonen oli eräiden lehtiuutisten perusteella kokoomuksen ehdokkaana muissa vaaleissa 1950–1960-luvulla. Viides oli Hernberg, jota Kansallisbiografia luonnehtii "puolueettomaksi". Löytämäni Björneborgs Tidningin uutisen (Lähteet-osiossa) mukaan Hernberg oli Satakunnan ruotsinkielisten oma ehdokas, joka asettui Tuomiojan vaaliliiton ehdokaslistalle, koska RKP:llä ei ollut siinä vaalipiirissä lainkaan omaa listaa. Mahdollisesti vaalitilastossa on siis laskettu Vapaamielisten Liiton piikkiin kaikki sellaiset Tuomiojan valitsijamiehet, jotka eivät olleet kokoomuslaisia, vaikka osa olisi ollut pikemminkin sitoutumattomia porvareita. Mikkelin läänistä valituista kolmesta Tuomiojan vaaliliiton valitsijamiehestä puolestaan A. F. Airo ja Irma Hamara olivat hekin silloisia tai myöhempiä kokoomuksen kansanedustajia. Kolmas oli Jalanti, jonka puoluekannasta en löytänyt mitään tietoa. --Risukarhi (keskustelu) 9. maaliskuuta 2024 kello 02.23 (EET)
thread_title:  Vapaamielisten Liiton valitsijamiehet
Keskustelu mallineesta:VK virheilmoitus painike

message: Yhdyssanaksi VK virheilmoitus painike > VK-virheilmoituspainike. --abc10 (keskustelu) 9. maaliskuuta 2024 kello 13.24 (EET)
replies: text: Pitäisikö kaikki muutkin muuttaa yhdyssanaksi? Yhtenäinen logiikka olisi hyvä.--MAQuire (keskustelu) 9. maaliskuuta 2024 kello 13.32 (EET)
replies: text: :Ei. Yhtenäinen logiikka on olemassa jo :Luokka:Viikon kilpailun mallineet. Mallineiden nimet ovat kielenhuollon marginaalissa, koska niissä on usein muu logiikkaa kuin oikeamielisyys. Nyt ne on nimetty kolmella erillisellä sanalla: ensiksi on VK-koodi, sitten tulee sana,  joka kuvaa mallineen osastoa ja kolmanneksi on toiminnallisuus. Tämä on siis Viikon kilpailun malline osastossa Virheilmoitus-mallineet ja sen yksilö "painike". Yritin muuttaa takaisin, mutta en voinut suorittaa asioita loppuun saakka, koska. --Pxos (keskustelu) 12. maaliskuuta 2024 kello 15.07 (EET)
thread_title:  Mallineen nimi
Keskustelu:Sirpa Rautio (juristi)

message: Kumpi on merkittävämpi, Euroopan unionin perusoikeusviraston johtaja vai Uuraisten kunnanjohtaja, eli pitäisikö tämä olla ilman tarkennetta ja kunnanjohtaja tarkenteellinen? Vai olisiko hyvä tehdä täsmennyssivu? --abc10 (keskustelu) 9. maaliskuuta 2024 kello 21.19 (EET)
thread_title:  Kumpi on merkittävämpi
Keskustelu:Miestämä

message: Mikä on järven syvyys syvimmästä kohdasta? Junaharrastaja lahdesta (keskustelu) 9. maaliskuuta 2024 kello 21.50 (EET)
replies: text: Ainakaan Järviwikistä tai Karttapaikasta ei löydy järven syvyystietoja.--Puppe100 (keskustelu) 21. huhtikuuta 2024 kello 20.44 (EEST)
thread_title:  Järven syvyys
Keskustelu:Lefèvre

message: Ranskalaisperäinen vaatii lähteen. Lähdepyynnön kumoaja vertasi tätä sivua suomalaisen Peltoniemi-nimen täsmennyssivuun, mutta siellä puhutaan suomalaisesta (ei suomalaisperäisestä) ja listauksesta näkyy, että se on käytössä suomalaisilla. Alkuperä ei kuitenkaan näy siellä eikä täällä. --Lax (keskustelu) 10. maaliskuuta 2024 kello 08.42 (EET)
replies: text: Häiriköintiä. Voit aloittaa keskustelun Kahvihuoneessa, ja jos saat haluamasi tuloksen, etsi kaikkiin niihin sukunimitäsmennyssivuihin lähde, joissa lukee alkuperä. Koska Lefèvreä esiintyy myös Amerikan mantereella, ei sitä voi sanoa ranskalaiseksi. --abc10 (keskustelu) 10. maaliskuuta 2024 kello 08.47 (EET)
replies: text: : "Kivaa", että katsot taas eri mieltä kanssasi olemisen häiriköinniksi. Minä en ryhdy hakemaan lähteitä kaikkiin sinun tekemiisi kirjoituksiin vaan se on sinun tehtäväsi vaikket sitä tunnu ymmärtävänkään. Aiheutat taas turhaa työtä muille käyttäjille. Jatkot kahvihuoneessa. --Lax (keskustelu) 10. maaliskuuta 2024 kello 09.03 (EET)
replies: text: :: Jaa että minä... --abc10 (keskustelu) 10. maaliskuuta 2024 kello 22.07 (EET)
thread_title:  Peränpitäjä
Keskustelu:Saksan rajoittamaton upotussota

message: Kielilinkit ovat virheelliset. Rajoittamaton sukellusvenesota (:en:Unrestricted submarine warfare) on yleisnimitys sotaopille, jota useat eri laivastot ovat useissa eri sodissa käyttäneet. Saksan rajoittamaton upotussota ensimmäisessä maailmansodassa oli tästä yksi mutta ei missään nimessä ainoa esimerkki. --Miihkali (K • M) 10. maaliskuuta 2024 kello 18.07 (EET)
thread_title:  Interwiki
Keskustelu:Futura (tiedelehti)

message: Tarvitaanko luetteloa "Ilmestyneet numerot ja päätoimittajat" vai riittäisikö linkitys lehden sivulle ? --abc10 (keskustelu) 11. maaliskuuta 2024 kello 08.43 (EET)
replies: text: Tämänkaltainen listaus ei oikein palvele artikkelissa, joten poistettu. --BluePuddle (keskustelu) 13. huhtikuuta 2024 kello 06.29 (EEST)
thread_title:  "Ilmestyneet numerot ja päätoimittajat"
Keskustelu:Julian Glover

message: Kuten ainakin YLE:n elokuvakääntäjä oikein oivalsi, kuningasparin muodostavat Kustaa ja Katariina...
176.72.33.103 11. maaliskuuta 2024 kello 14.37 (EET)
thread_title:  Suomen "kuningas" paremminkin Kustaa kuin ruotsalainen Gustav?
Keskustelu:Zdeněk Nedvěd

message: EuroHockey ja EliteProspects antavat toisistaan poikkeavaa tietoa. Ensimmäinen sanoo Nedvědin pelanneet kaudella 1991–1992 Tšekkoslovakian pääsarjassa ja jälkimmäinen junnusarjassa. Artikkeli on kirjoitettu EuroHockeyn perusteella, mutta se saattaa olla väärin. --Vnnen (keskustelu) 11. maaliskuuta 2024 kello 17.17 (EET)
thread_title: Junnuna Tšekkoslovakiassa